І вельмі лагічным для закальцаванага завяршэння сённяшняга агляду пісьмаў сталася тое, што загадчыца Мастоўскай раённай дзіцячай бібліятэкі Таццяна Ерашук паведаміла нашай рэдакцыі: “І пірацкая вечарынка, і “Мультфеерверк”, якія прайшлі днямі ва ўстанове — часткі доўгатэрміновага праекта па ўцягненні юных чытачоў у актыўнае грамадскае жыццё. Заўтра, 29 студзеня, бібліятэка разам з сябрамі зноў святкуе дзень нараджэння адной з маленькіх чытачак. На гэты раз установа пераўтворыцца не ў пірацкі карабель, а ў вясёлы цырк. Такім чынам бібліятэкары Святлана Лазарэнка і Вольга Буцько, якія нядаўна былі піратамі, стануць на час клоўнамі”. У лютым, па словах кіраўніка ўстановы, чытачы разам са старэйшымі таварышамі зладзяць маштабнае экалагічнае свята.